Gandis (filmas)

Gandis () – 1982 m. režisieriaus Richard Attenborough sukurtas epinis biografinis filmas apie Indijos tautinio išsivadavimo lyderio Mohando Gandhi gyvenimą. M. Gandhi suvaidino Ben Kingsley.

55-osios Oskarų teikimo ceremonijos metu filmas laimėjo 8 Oskarus, taip pat 30 kitų prizų bei pelnė dar 16 nominacijų.

 Siužetas 

Filmas pradedamas Gandžio nužudymo scena. Vėliau siužetas persikelia į Pietų Afriką, kur jaunas teisininkas Mohandas Gandis išmetamas iš traukinio, už tai, kad būdamas spalvotasis, keliavo pirma klase. Jis suorganizuoja vietinę indų bendruomenę siekti lygių teisių su kitais Britų imperijos piliečiais. Nors Gandis kelis kartus buvo suimtas, jam dalinai pavyko iškovoti geresnes teises indams.

Grįžęs į Indiją jis sutinkamas kaip didvyris, pakviečiamas į Indijos nacionalinę tarybą, kur Indijos lyderiai (Džina, Nehru ir kt.) skatina Gandį pasinaudoti savo populiarumu ir padėti nuversti britų valdžią. Tačiau Gandis nėra linkęs veltis į politiką, jam taip pat nepriimtinas smurtiškas pasipriešinimas.

Vėliau, patyręs, kokia neteisybė klesti Britų Indijoje, jis pradeda kampaniją be smurto prieš britus, dėl ko nuolat yra suimamas. Filme taip pat pavaizduotos Amristaro žudynės.

Britams sutikus pasitraukti iš Indijos, kyla įtampa tarp musulmonų ir hinduistų. Gandis ragina Džiną kurti Indiją drauge, siūlo jam premjero postą, tačiau Džina atsisako ir įkuria Pakistaną. Įsiplieskia žudynės tarp abiejų religijų atstovų, nepaisant Gandžio raginimų elgtis taikiai. Tik jo bado streikas nuramina liaudį. Tačiau hindų nacionalistas Godsė nušauna Gandį vienos iš jo išvykų metu.

 Aktoriai 

 Aktorius – vaidmuo

 Ben Kingsley – Mohandas Gandhi
 Rohini Hattangadi – Kasturba Gandhi
 Harsh Nayyar – Nathuram Godse
 Roshan Seth – Jawaharlal Nehru
 Saeed Jaffrey – Sardar Vallabhbhai Patel
 Virendra Razdan – Maulana Azad
 Anang Desai – Acharya Kripalani
 Candice Bergen – Margaret Bourke-White
 Edward Fox – generolas Reginaldas Dyer
 John Gielgud – baronas Irwinas
 Trevor Howard – teisėjas R. S. Broomfieldas
 Peter Harlowe – Louis Mountbatten
 Martin Sheen – žurnalistas Vince Walker
 Ian Charleson – Charles Freer Andrews
 Athol Fugard – generolas Jan Smuts
 Geraldine James – Madeleine Slade
 Alyque Padamsee – Muhammad Ali Jinnah
 Amrish Puri – Khan
 Richard Griffiths – Collins
 Nigel Hawthorne – Kinnoch
 Shreeram Lagoo – Gopal Krishna Gokhale
 Daniel Day-Lewis – Colin

Pagrindinis vaidmuo buvo patikėtas britų aktoriui Ben Kingsley, kurio tėvas yra indų kilmės.

 Filmavimas 
Šis filmas tapo režisieriaus Richard Attenborough viso gyvenimo projektu. Diskusijos apie filmą prasidėjo dar 1962 metais.Wakeman, John. World Film Directors, Volume 2. The H. W. Wilson Company. 1988. 79. Režisierius dalyvavo susitikimuose su Mohandą Ghandi pažinojusiais asmenimis: Indijos ministru pirmininku Jawaharlal Nehru, jo dukterimi Indira Gandhi, paskutiniuoju Britanijos atstovu Indijoje lordu Louis Mountbatten. Nehru palaimino filmo kūrimą ir pažadėjo pagalbą, tačiau jo mirtis 1964 metais tapo vienu iš daugelio priežasčių, nukėlusių filmavimą.

Režisierius David Lean ir prodiuseris Sam Spiegel planavo sukurti filmą apie Gandhį baigę kurti filmą „Tiltas per Kvai upę“, o pagrindiniam vaidmeniui buvo numatytas Alec Guinness. Vis dėlto projektas buvo atidėtas, nusprendus kurti filmą „Arabijos Lorensas“.Entirely Up To You, Darling by Diana Hawkins & Richard Attenborough; paperback; Arrow Books; published 2009. isbn 978-0-099-50304-0

Attenborough kreipėsi į Lean su savo filmo pasiūlymu. Režisierius sutiko, o Gandhi vaidmuo būtų atitekęs Attenborough, tačiau filmavimas taip ir neprasidėjo.

1976 metais Attenborough dėl filmo kreipėsi į „Warner Bros.“, tačiau tuo metu Indijos ministrė pirmininkė Indira Gandhi šalyje paskelbė nepaprastąją padėtį, dėl kurios filmavimo darbai tapo neįmanomi.

Galiausiai 1980 metais filmo kūrimas prasidėjo, tačiau netrukus paaiškėjo, kad planuojamas biudžetas sudarys tik trečdalį išlaidų. Kad juosta būtų sėkmingai baigta, Indija skyrė papildomus 10 milijonų dolerių.Wakeman, John. World Film Directors, Volume 2. The H. W. Wilson Company. 1988. 82.

Filmavimo darbai truko nuo 1980 metų lapkričio iki 1981 metų gegužės. Finalinėje laidotuvių scenoje dalyvavo 300 tūkstančių statistų.

Filmo kūrimas kainavo 22 milijonus JAV dolerių, o uždirbo daugiau kaip 52 milijonus ir užėmė 12 vietą 1982 metų pelningiausių filmų sąraše.

 Apdovanojimai 
 Apdovanojimas Kategorija Asmuo PasiekimasOskaras Geriausias filmas Richard Attenborough  Geriausias režisierius Richard Attenborough  Geriausias aktorius Ben Kingsley  Geriausias scenarijus John Briley  Geriausias muzikinis takelis Ravi Shankar, George Fenton  Geriausias garsas Gerry Humphreys, Robin O’Donoghue, Jonathan Bates, Simon Kaye  Dailininko darbas Stuart Craig, Robert W. Lain, Michael Seirton  Geriausia operatorius Billy Williams, Ronnie Taylor  Geriausias grimas Tom Smith  Geriausi kostiumai John Mollo, Bhanu Athaiya  Geriausias redagavimas John Bloom  Amerikos filmų redakcija Geriausias draminis filmas John Bloom BAFTA Geriausias filmasRichard Attenborough rowspan=2  Geriausias režisierius Pagrindinio vaidmens atlikėjas Ben Kingsley  Geriausias scenarijus John Briley Geriausias antrojo plano aktorius Edward Fox  Roshan Seth [Geriausia antrojo plano aktorė Candice Bergen  Rohini Hattangadi  Geriausias naujokas Ben Kingsley  Geriausias operatoriaus darbas Billy Williams, Ronnie Taylor  Geriausi kostiumai John Mollo, Bhanu Athaiya  Geriausias redagavimas John Bloom  Geriausias grimas Tom Smith  Geriausias prodiusavimas Stuart Craig  Geriausia muzika Ravi Shankar, George Fenton  Geriausias garsas Gerry Humphreys, Robin O’Donoghue, Jonathan Bates, Simon Kaye  Amerikos režisierių gildija Geriausias režisierius Richard Attenborough Auksinis gaublys Geriausias režisierius Richard Attenborough  Geriausias aktorius Ben Kingsley  Geriausias filmas Richard Attenborough  Geriausias scenarijus John Briley  Geriausias naujokas Ben Kingsley  Grammy Garso takelis Ravi Shankar, George Fenton Los Andželo filmų kritikų asociacija Geriausias filmasRichard Attenborough2 vieta Geriausias režisierius Geriausias aktorius Ben Kingsley 

 Šaltiniai 

Kategorija:1982 filmai
Kategorija:Jungtinės Karalystės filmai
Kategorija:Indijos filmai
Kategorija:Epiniai filmai